Wetangula ataka wataalam kutekeleza BBI
Language: Swahili | Genre: News

WETANGULA ATAKA WATAALAM KUTEKELEZA BBI 
    Chama cha Ford Kenya jana kilipinga hatua ya Rais Uhuru Kenyatta kuongezea jopo la BBI muda wa kuhudu mu kikisema kwamba jopo hilo lilimaliza kazi yake. 
    Badala yake, chama hicho kinataka kamati ya wataalamu ibuniwe kuchunguza na kutoa mwelekeo wa jinsi mapendekezo ya ripoti hiyo yatakavyotekelezwa. 
    Tungependa kushukuru jopo hilo kwa kazi ambayo walifanya ila muda wao uliisha. Tunachotaka kuona ni kamati ya wataaalamu sasa ikishika usukani na kuendesha sehemu iliyobakia ya kuona ni kwa jinsi gani ambavyo mapendekezo ya Wakenya yatatekelezwa, alisema Bw Moses Wetangula ambaye ni kiongozi wa chama hicho. 
Bw Wetangula ambaye ni Seneta wa Bungoma alikuwa akiongea baada ya kikao cha kamati kuu ya chama pamoja na wabunge wa chama hicho waliokutana mjini Nakuru.
Alisema kuwa tayari chama chake kimetuma majina mawili ya wataalamu wake ambao watashirikishwa katika kikosi hicho cha wataalamu ambacho wanataka kibuniwe ili kuendeleza mchakato mzima wa utekelezaji kazi wa BBI. 
	Bw Wetangula pia alipendekeza kwamba ripoti ya jopo la BBI itafsiriwe kwa Kiswahili na nakala zake zisambazwe kote nchini kama ilivyokuwa kwa katiba mpya, "Kuna haja ya kuweka mapendekezo ya jopokazi hilo la BBI kwa njia rahisi ambapo Wakenya wataelewa. Matumizi makali ya lugha ambayo yatachanganya Wakenya ni makosa. Vilevile kuna haja ya nakala za ripoti hiyo kusambazwa kwa wingi kote nchini ili kuwapa fursa Wakenya kusoma na kuelewa kilichomo," akasema Bw Wetangula. Katika mapendekezo yake ya pamoja, chama hicho kilipendekeza kwamba nafasi za kazi katika utumishi wa umma ziwe zikihusisha makabila yote nchini na kwamba hakuna kabila ambalo linafaa kuonekana likitawala kila "Haijalishi ni aina gani ya serikali na muundo wake ambao utakuwa ila jambo la muhimu ni kuhakikisha kwamba tuna uongozi bora, wala sio bora uongozi, dereva mzuri ni yule ambaye ataendesha gari ambalo lina matatizo hadi eneo salama. Lakini dereva mbaya atalivunja gari hilo kabla ya kulifikisha mahali ambapo litahitaji msaada," akasema Bw Wetangula. 
Mbunge asema ripoti iliyozinduliwa na Uhuru katika Bomas ni tofauti na ya jopokazi la BBI.